ભાગ્યે જ કોઈ એવુ હશે જે ચાર્લી ચૅપ્લિનને ઓળખતું ન હોય. ચાર્લીનું નામ સાંભળતાની સાથે જ દિમાગમાં એક કૉમિક ઈમેજ આવશે. પરંતુ લોકોને હસાવનારા આ ચહેરાની પાછળ છુપાયેલા દુ:ખ વિષે કદાચ તમે નહીં જાણતા હોવ. આજે ચાર્લી ચૅપ્લિનનો 129મો જન્મદિવસ છે. ચાર્લી ચૅપ્લિનનો જન્મ 16 એપ્રિલ 1889ના રોજ લંડનમાં થયો હતો. તેમનું આખું નામ ચાર્લ સ્પેન્ચર ચેપ્લિન હતું. તેમનો પરિવાર અત્યંત ગરીબ હતો અને 9 વર્ષની ઉંમરે તેમણે પેટ ભરવા માટે કામ કરવુ પડ્યુ હતું.